Public procurement notice: Voluntary Ex Ante Transparency Notice
Published: 2018-03-30
Buyer: Sosiaali- ja terveysalan lupa- ja valvontavirasto (Valvira)
Country: FI
Contract type: Services
Procedure: Negotiated without a prior call for competition
CPV classification: 72230000: Custom software development services
Estimated value: 620000 EUR

Technical requirements: Uudistetaan nykyinen yksityisten Sote-palveluntuottajien rekisteri (Valveri) sosiaali- ja terveyspalvelujen tuottamisesta annettavan lain mukaiseksi Soteri-rekisteriksi. Uudistuksessa toteutetaan uusi Sote-palvelutuottajarekisteri, toteutetuaan rekisteriin uuden lain mukainen tietosisältö (uudet tietokentät, uusi palveluluokitus), konvertoidaan nykyiset yksityiset palveluntuottajat ja niiden tiedot uusittavaan rekisteriin ja toteutetaan tarvittavat uudet ja muuttuvat rajapinnat.
Lisäksi toteutetaan nykyiseen rekisterin käyttöliittymään (viranomaisen käyttöliittymä) uudistuneen tietosisällön edellyttämät muutokset. Toteutuksessa luodaan myös valmiudet sille, että rekisteriin pystytään tallentamaan julkisten palveluntuottajien tiedot yksityisten palveluntuottajien tietojen lisäksi.
Valveri-rekisterin laajentaminen tehdään hankintalain 40 §:n mukaisena suorahankintana. Suorahankinnalle on lain 40.2 §:n kohdan 4 mukaiset perusteet. Säännöksen mukaan hankintayksikkö voi tehdä suorahankinnan, jos sopimuksen tekeminen on ehdottoman välttämätöntä, eikä säädettyjä määräaikoja voida noudattaa hankintayksiköstä riippumattomasta, ennalta arvaamattomasta syystä aiheutuneen äärimmäisen kiireen vuoksi. Rekisterin laajentaminen on säännöksessä kuvatulla tavalla välttämätöntä, koska lait sosiaali- ja terveyspalvelujen tuottamisesta sekä asiakkaan valinnanvapaudesta sosiaali- ja terveydenhuollossa tuovat uudenlaisia vaatimuksia palveluntuottajien rekisteröintiin ja rekisteröitävien tietojen ylläpitoon.
Valviralla tulee olla valmiudet hoitaa edellä mainittujen lakien mukaisia rekisteröintitehtäviä 1.1.2019 alkaen.
Laajennuksen hankkimista koskee myös säännöksessä edellytetyllä tavalla ennalta arvaamattomasta syystä aiheutunut äärimmäinen kiire, joka ei mahdollista hankintalain mukaisten määräaikojen noudattamista. Lainsäädäntöprosessiin on liittynyt suurta epävarmuutta lainsäädännön lopullisen sisällön suhteen, eduskunnalle esitys on annettu vasta 8.3.2018. Lainsäädäntöprosessin kulku on ollut hankintayksiköstä riippumaton seikka, johon se ei ole voinut vaikuttaa. Laajennuksessa on kyse vaativasta tietojärjestelmähankinnasta, jonka kilpailuttaminen on useiden kuukausien prosessi. Lisäksi nykyisen lain mukaan rekisteröityneiden palveluntuottajien tiedot täytyy konvertoida uuteen rekisteriin, mikä vaatii aikaa.
Jos järjestelmän laajentaminen kilpailutettaisiin hankintalain määräaikojen mukaisesti, syntyisi erittäin merkittävä riski, ettei hankintayksikkö voisi toteuttaa lainsäädännön mukaisia velvoitteitaan 1.1.2019. Myös hankinnan rahoittamista koskeva prosessi on vaikuttanut hankinnassa käsillä olevaan äärimmäiseen kiireeseen. Rahoitus on vahvistunut vasta 15.1.2018, kun Valvira sai tiedon asianomaisen momentin käyttöoikeudesta. Hankintayksikkö ei ole voinut vaikuttaa omilla toimillaan rahoituspäätöksen aikaistamiseen. Fujitsu Finland Oy on tällä hetkellä käytössä olevan Valveri-rekisterin toimittaja. Olemassa olevan rekisterin laajentaminen mahdollistaa lainsäädännön mukaisen aikataulun toteuttamisen. Laajentamisen toteuttajaksi valitaan Fujitsu Finland Oy, koska se on Valverin immateriaalioikeuksien haltija ja Fujitsulla on syvällinen tietämys rekisterin toiminnasta ja tekniikasta mikä mahdollistaa toteutuksen ja käyttöönoton vaaditussa aikataulussa.


Winner: Fujitsu Finland Oy
Award value: 620000